
LIETUVOS RESPUBLIKOS SEIMO

INFORMACINĖS VISUOMENĖS PLĖTROS KOMITETAS

POSĖDŽIO PROTOKOLAS

2013-06-26 Nr. 280-P-21
Vilnius

Posėdis įvyko 2013 m. birželio 26 d. 10.00 val.

Posėdžio pirmininkas – Mindaugas Bastys.

Posėdžio sekretorė – Lina Giriūnienė.

Dalyvavo:

Komiteto nariai: V. Fiodorovas, S. Jovaiša, G. Kirkilas, I. Šiaulienė, D. Teišerskytė, P. Žeimys.
Kitų dalyvių sąrašas pridedamas.
DARBOTVARKĖ:

1. Pasiūlymas dėl Europos Parlamento ir Tarybos reglamento dėl transeuropinių telekomunikacijų tinklų gairių, kuriuo panaikinamas Sprendimas Nr. 1336/97/EB,  Nr. COM/2013/329.
2. Spaudos, radijo ir televizijos rėmimo fondo 2012 m. veiklos ataskaita.
3. Kiti klausimai
3.1. Dėl I. Šiaulienės komandiruotės į Pernu (Estijos Respublika) 2013 m. rugpjūčio 24 - 27 d. dalyvauti 22-ojoje Baltijos jūros parlamentinėje konferencijoje.
3.2. Dėl G. Kirkilo ir S. Jovaišos komandiruotės į Tel Avivą (Izraelio valstybė) 2013 m. liepos 8 - 12 d. dalyvauti Lietuvos valstybės dienai bei Lietuvos pirmininkavimo Europos Tarybai pradžiai paminėti skirtuose renginiuose.
3.3. Dėl M. Basčio ir S. Jovaišos komandiruotės į Liepoją (Latvijos Respublika) 2013 m. rugsėjo 12 – 13 d. dalyvauti Baltijos valstybių parlamentų narių krepšinio varžybose Baltijos Asamblėjos taurei laimėti.
3.4. Elektroninių ryšių įstatymo ir su juo susijusių teisės aktų pakeitimo projektai.
1. SVARSTYTA: Pasiūlymas dėl Europos Parlamento ir Tarybos reglamento dėl transeuropinių telekomunikacijų tinklų gairių, kuriuo panaikinamas Sprendimas Nr. 1336/97/EB,  Nr. COM/2013/329.
Kalbėjo: M. Bastys, L.Domarkienė, S. Jovaiša, A. Kumetaitienė.
NUSPRĘSTA: 
1. Dėl pasiūlymo priimti ES teisės aktą galimo prieštaravimo subsidiarumo principui: Nėra galimo prieštaravimo subsidiarumo principui.
2. Dėl pozicijos: Pritarti  2013 m. birželio 19 d. Susisiekimo ministerijos parengtai pozicijai (POZ-345) dėl Pasiūlymo dėl Europos Parlamento ir Tarybos reglamento dėl transeuropinių telekomunikacijų tinklų gairių, kuriuo panaikinamas Sprendimas Nr. 1336/97/EB.

Pritarta bendru sutarimu.
2. SVARSTYTA: Spaudos, radijo ir televizijos rėmimo fondo 2012 m. veiklos ataskaita.
Kalbėjo: M. Bastys, M. Karčiauskas, D.Teišerskytė, S. Jovaiša, V. Žukienė.

NUSPRĘSTA: 

1.
Pritarti Spaudos, radijo ir televizijos rėmimo fondo (toliau – Fondas) 2012 metų veiklos ataskaitai.

2.
Siūlyti Fondui:

2.1.
Vertinant viešosios informacijos rengėjų paraiškas valstybės skiriamai dalinei finansinei paramai gauti, didesnį dėmesį skirti vertinamų projektų turinio kokybės ir jų išliekamosios vertės kriterijui,

2.2.
Pagal kompetenciją tikslinti viešosios informacijos rengėjų konkurso bendruosius nuostatus taip, kad valstybės teikiamos dalinės finansinės paramos kultūrinei ir šviečiamajai veiklai skyrimo kriterijai privaloma tvarka būtų taikomi ne tik viešosios informacijos rengėjui, bet ir leidėjui, kurio leidinyje ketinama skelbti šią paramą gavusius kultūrinius ir šviečiamuosius projektus,

2.3.
Svarstyti galimybę valstybės teikiamą dalinę finansinę paramą gavusių projektų rengėjams nustatyti privalomą pareigą papildomai reklamuoti ir (ar) kitais būdais viešinti šiuos projektus.
Pritarta bendru sutarimu.
3.1. SVARSTYTA: Dėl I. Šiaulienės komandiruotės į Pernu (Estijos Respublika) 2013 m. rugpjūčio 24 - 27 d. dalyvauti 22-ojoje Baltijos jūros parlamentinėje konferencijoje.
Kalbėjo: M. Bastys.
NUSPRĘSTA: pritarti I. Šiaulienės komandiruotei į Pernu (Estijos Respublika) 2013 m. rugpjūčio 24 - 27 d. dalyvauti 22-ojoje Baltijos jūros parlamentinėje konferencijoje.
Pritarta bendru sutarimu.
3.2. SVARSTYTA: Dėl G. Kirkilo ir S. Jovaišos komandiruotės į Tel Avivą (Izraelio valstybė) 2013 m. liepos 8 - 12 d. dalyvauti Lietuvos valstybės dienai bei Lietuvos pirmininkavimo Europos Tarybai pradžiai paminėti skirtuose renginiuose.
Kalbėjo: M. Bastys.

NUSPRĘSTA: pritarti G. Kirkilo ir S. Jovaišos komandiruotei į Tel Avivą (Izraelio valstybė) 2013 m. liepos 8 - 12 d. dalyvauti Lietuvos valstybės dienai bei Lietuvos pirmininkavimo Europos Tarybai pradžiai paminėti skirtuose renginiuose
Pritarta bendru sutarimu.
3.3. SVARSTYTA: Dėl M. Basčio ir S. Jovaišos komandiruotės į Liepoją (Latvijos Respublika) 2013 m. rugsėjo 12 – 13 d. dalyvauti Baltijos valstybių parlamentų narių krepšinio varžybose Baltijos Asamblėjos taurei laimėti.
Kalbėjo: M. Bastys.

NUSPRĘSTA: pritarti Dėl M. Basčio ir S. Jovaišos komandiruotei į Liepoją (Latvijos Respublika) 2013 m. rugsėjo 12 – 13 d. dalyvauti Baltijos valstybių parlamentų narių krepšinio varžybose Baltijos Asamblėjos taurei laimėti
Pritarta bendru sutarimu.
3.4. SVARSTYTA: Elektroninių ryšių įstatymo ir su juo susijusių teisės aktų pakeitimo projektai.
Kalbėjo: M. Bastys, R. Rainys, G. Lapkauskienė, I. Jurkšuvienė, I.Šiaulienė, R. Čepaitis, V. Fiodorovas, S. Štarolis.
NUSPRĘSTA: išklausyta Ryšių reguliavimo tarnybos pateikta informacija ir nutarta grįžti prie projektų aptarimo rudens sesijoje.
Pritarta bendru sutarimu.
Posėdžio pirmininkas



Mindaugas Bastys
Posėdžio sekretorė


                   Lina Giriūnienė

